Diari Oficial de la Generalitat Valenciana


Sumari del DOGV 5951, del 10-02-2009 (2009/1114)

ORDE de 15 de gener de 2009, de la Conselleria d'Educació, per la qual es modifica l'autorització al centre privat d'Educació Infantil, Primària i Secundària San Vicente de Paúl d'Alcoi.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5951

Data del DOGV
:   10-02-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/1114


Data del document
:   15-01-2009

Organisme emissor
:   Conselleria d'Educació

Tipus de document
:   Ordre

Correcció d'errades

 Descriptors 

:   * Alcoi
    * centre d'ensenyament
    * ensenyament obligatori
    * ensenyament professional
    * educació preescolar
    * ensenyament primari
    * ensenyament privat
    * ensenyament secundari

ORDE de 15 de gener de 2009, de la Conselleria d'Educació, per la qual es modifica l'autorització al centre privat d'Educació Infantil, Primària i Secundària San Vicente de Paúl d'Alcoi. [2009/1114]  
L'expedient ha sigut iniciat a instància del representant de la titularitat del centre privat d'Educació Infantil, Primària i Secundària San Vicente de Paúl, número de codi 41597314, d'Alcoi, i sol·licita la modificació de l'autorització del centre per canvi d'ús d'una unitat del Cicle Formatiu de Grau Mitjà, Gestió Administrativa, per una unitat del Cicle Formatiu de Grau Mitjà de Cures Auxiliars d'Infermeria.  
La Direcció General d'Ensenyament va aprovar, a través de la Resolució de 19 de febrer de 2007, l'adequació de les instal·lacions proposades, quant a espais educatius, al que disposa la normativa aplicable. Així mateix, la Conselleria de Cultura i Educació va autoritzar, per mitjà de l'Orde de 30 de juliol de 2007 (DOCV de 06.09.2007), la composició actual del centre.  
L'expedient inclou els informes favorables de l'Àrea d'Infraestructures, quant a les instal·lacions educatives, i de la Inspecció Educativa, quant al professorat i titulacions respectives, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 1004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyances de règim general no universitàries; el Reial Decret 777/1998, de 30 d'abril (BOE de 08.05.1998), pel qual es despleguen determinats aspectes de l'ordenació de la Formació Professional en l'àmbit del sistema educatiu; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
Vista la proposta de la Direcció General d'Ordenació i Centres Docents, i en exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Únic  
Modificar l'autorització del centre que a continuació s'indica en els termes que s'especifiquen:  
Denominació genèrica del centre: Centre Privat d'Educació Infantil, Primària i Secundària  
Denominació específica del centre: San Vicente de Paúl  
Titular: Hijas de la Caridad  
Domicili: c/ La Miraculosa, núm.1  
Localitat: Alcoi (03064)  
Província: Alacant  
Codi: 62562262  
Segons la mencionada proposta, el centre quedarà configurat de la manera següent:  
Modificació que s'autoritza:  
S'autoritza, quant a la Formació Professional, el canvi d'ús d'una unitat del cicle formatiu de grau mitjà de Gestió Administrativa per una unitat de Cures Auxiliars d'Infermeria, de manera que el centre queda configurat, en la seua totalitat, amb la composició següent:  
6 unitats d'Educació Infantil, segon cicle, amb 150 places escolars.  
12 unitats d'Educació Primària, amb 300 places escolars.  
8 unitats d'Educació Secundària Obligatòria, amb 240 places escolars.  
2 unitats d'Educació Especial (Suport a la Integració en Educació Primària), amb 30 places escolars.  
1 unitat d'Educació Especial (Suport a la Integració en Educació Secundària), amb 15 places escolars.  
Cicles Formatius de grau mitjà:  
- 1 unitat de Gestió Administrativa (codi ensenyança: 09040482085), amb 28 places escolars.  
- 1 unitat de Cures Auxiliars d'Infermeria (codi ensenyança: 43073386612), amb 28 places escolars.  
DISPOSICIÓ ADDICIONAL   
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes el dia que es publique en Diari Oficial de la Comunitat Valenciana, no obstant els seus efectes s'entenen referits a l'inici del pròxim curs escolar.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
València, 15 de gener de 2009  
El conseller d'Educació,  
ALEJANDRO FONT DE MORA TURÓN